1. ΝΟΜΟΣ υπ’ αριθ. 1872 της 26/26 Ιουλ. 1951 Περί τροποποιήσεως και συμπληρώσεως των περί ασφαλίσεως Δημοσιογράφων και Εργατών Τύπου διατάξεων. Άρθρ.1.-(Κατηργήθη δια του άρθρ. 15 Ν.Δ. 3572/ 1956). Άρθρ.2.-1.Παρά τω Ταμείω Ασφαλίσεως Εργατών Τύπου Αθηνών ιδρύεται Κλάδος Ασφαλίσεως Εργατών Τύπου Θεσσαλονίκης (Κ.Α.Ε.Τ.Θ.) με ιδίους πόρους και ιδίαν οικονομικήν διαχείρισιν, υπαγόμενος όμως εις το ανωτέρω Ταμείον, ως εν τοις επομένοις ορίζηται. 2.Το παρά τω Ταμείω Ασφαλίσεως Τυπογράφων και Μισθωτών Γραφικών Τεχνών ησφαλισμένον Τεχνικόν προσωπικόν των ημερησίων εφημερίδων Θεσσαλονίκης, ήτοι στοιχειοθέται, λινοτύπαι, μηχανικοί λινοτυπικών μηχανών, πιεσταί και βοηθοί των κυλινδρικών πιεστηρίων και οι σελιδοποιοί και οι βοηθοί αυτών, από της ισχύος του παρόντος υπάγονται υποχρεωτικώς εις την ασφάλισιν του κατά την προηγουμένην παράγραφον συνιστωμένου παρά τω Ταμείω Ασφαλίσεως Εργατών Τύπου Αθηνών, «Κλάδου Ασφαλίσεως Εργατών Τύπου Θεσσαλονίκης», δι’ άπαντας τους υπό του Ταμείου τούτου ασφαλιζομένους κινδύνους. 3.Ο δια της 1 παραγράφου του παρόντος άρθρου ιδρυόμενος Κλάδος Ασφαλίσεως Εργατών Τύπου Θεσσαλονίκης περιλαμβάνει: α)Λογαριασμόν κυρίας ασφαλίσεως εναντίον της ανικανότητος προς εργασίαν λόγω σωματικής παθήσεως ή πνευματικής βλάβης, του γήρατος και του θανάτου. β)Λογαριασμόν Ανεργίας, σκοπός του οποίου είναι η παροχή επιδομάτων εις τους παραμένοντας ανέργους εργάτας των Ημερησίων Εφημερίδων Θεσσαλονίκης, τους ασφαλιζομένους κατά την προηγουμένην παράγραφον, παρά τω Κλάδω Ασφαλίσεως Εργατών Τύπου Θεσσαλονίκης και γ)Κλάδου Προνοίας, έχοντα σκοπόν την εφ’ άπαξ παροχήν επιδόματος εις τους ησφαλισμένους παρά τω Κλάδω Ασφαλίσεως Εργατών Τύπου Θεσσαλονίκης τους εξερχομένους ως συνταξιούχους ή τους δικαιοδόχους αυτών. Άρθρ.3.-1.Πόροι του Κλάδου Ασφαλίσεως Εργατών Τύπου Θεσσαλονίκης είναι: Α΄.Δια τον λογαριασμόν κυρίας ασφαλίσεως α)Το δυνάμει του Ν.Δ. 791 της 12.12.41 (άρθρ. 2 παρ. 2 εδάφ. η΄) εισπραττόμενον παρά του Ταμείου Ασφαλίσεως Τυπογράφων και Μισθωτών Γραφικών Τεχνών 1% εκ του αντιτίμου εκάστου πωλουμένου φύλλου των εν Θεσσαλονίκη εκδιδομένων εφημερίδων. β)Υποχρεωτική εισφορά των ησφαλισμένων, οριζομένη εις 6% επί των αποδοχών αυτών. Β΄.Δια τον Λογαριασμόν Ανεργίας. α)Εισφορά των επιχειρήσεων των εφημερίδων Θεσσαλονίκης ίση προς 0,75% επί της τιμής πωλήσεως εκάστου πωλουμένου φύλλου εφημερίδος. Το ποσοστόν τούτο, από της ισχύος του παρόντος, θέλει αφαιρεθή από το δυνάμει του άρθρ. 3 παρ. 2 του Α.Ν. 390/1945 καταβαλλόμενον προς τον σκοπόν αυτόν εις το Ταμείον Συντάξεως Υπαλληλικού και Συντακτικού Προσωπικού Εφημερίδων Θεσσαλονίκης, 1,50% επί της τιμής πωλήσεως εκάστου πωλουμένου φύλλου των εφημερίδων Θεσσαλονίκης. β)Εισφορά των ησφαλισμένων εργατών Τύπου Θεσσαλονίκης ίση προς 2% επί των αποδοχών αυτών. Η εισφορά αύτη, από της ισχύος του παρόντος, θέλει παύσει καταβαλλομένη εις το Ταμείον Συντάξεως Υπαλληλικού και Συντακτικού Προσωπικού των εφημερίδων Θεσσαλονίκης, εις ο, δυνάμει του ως άνω Α.Ν. 390/1945, καταβάλλεται ήδη αύτη. Γ΄.Δια τον Λογαριασμόν Προνοίας. α)Το εισπραττόμενον αγγελιόσημον 2% επί του τιμήματος πάσης επί πληρωμή δημοσιεύσεως ή διαφημίσεως, καταχωρουμένης εις τας εφημερίδας της Θεσσαλονίκης. Το ποσοστόν τούτο, εισπραττόμενον παρά του διαχειριστού εκάστης εφημερίδος, κατατίθεται υπέρ του Λογαριασμού Προνοίας του Κ.Α.Ε.Τ.Θ., συμφώνως προς τα υπό των σχετικών παραγράφων του άρθρ. 36 του Ν.Δ. 158 της 23.10.46 καθοριζόμενα. (Αντί για τη σελ. 881) Σελ. 881(α) Τεύχος Ε111-Σελ. 135 483 2.α)Αι δια της προηγουμένης παραγράφου καθοριζόμεναι εισφοραί των εφημερίδων παρακρατούνται υπό των Πρακτορείων πωλήσεως εφημερίδων Θεσσαλονίκης και κατατίθενται μετά δεκαήμερον εις την Εθνικήν Τράπεζαν της Ελλάδος επ’ ονόματι των οικείων Λογαριασμών του Κλάδου Ασφαλίσεως Εργατών Τύπου Θεσσαλονίκης. β)Αι εισφοραί των μισθωτών κρατούνται υπό των επιχειρήσεων, εις τας οποίας εργάζονται ούτοι και κατατίθενται κατά μήνα εις τους παρά τη αυτή Τραπέζη οικείους Λογαριασμούς Συντάξεως και Ανεργίας. 3.Οι υπόχρεοι δια την κράτησιν και κατάθεσιν των υπό των προηγουμένων παραγράφων του παρόντος άρθρου καθοριζομένων ποσοστών εν περιπτώσει καθυστερήσεως, τιμωρούνται κατά τας σχετικάς διατάξεις του άρθρ. 2 παρ. 7 του Νόμ. 6071/1934 και του άρθρ. 4 παρ. 2 του Ν.Δ. 791/1941 «περί της τιμής πωλήσεως της εφημερίδος». Άρθρ.4.-1.Η εγγραφή των άχρι τούδε ησφαλισμένων παρά τω Ταμείω Ασφαλίσεως Τυπογράφων και Μισθωτών Γραφικών Τεχνών εις τον Κλάδον Ασφαλίσεως Εργατών Τύπου Θεσσαλονίκης ενεργείται, δυνάμει του παρόντος, δι’ αποφάσεως του Διοικητικού Συμβουλίου του Τ.Α.Ε.Τ.Α., βάσει των στοιχείων εγγραφής αυτών εις το Ταμείον Ασφαλίσεως Τυπογράφων και Μισθωτών Γραφικών Τεχνών και εφ’ όσον ούτοι ανήκοντες εις τινα των κατηγοριών της παρ. 2 του άρθρ. 2 του παρόντος ασχολούνται εις ημερησίας εφημερίδας Θεσσαλονίκης κατά την ισχύν του παρόντος. 2.Αι μέχρι τούδε παρά τω Τ.Α.Τ.Μ.Γ.Τ. των ασφαλιζομένων εις τον Κλάδον Ασφαλίσεως Εργατών Τύπου Θεσσαλονίκης, μετά της αντιστοίχου εργοδοτικής εισφοράς, μεταφέρονται ατόκως εις τον Κλάδον τούτον διακοπτομένης της εις το πρώτον καταβολής της ατομικής εισφοράς των από της ισχύος του παρόντος. Άρθρ.5.-1.Η Διοίκησις και η Διαχείρισις του δια του παρόντος συνιστωμένου Κλάδου Ασφαλίσεως Εργατών Τύπου Θεσσαλονίκης ασκείται υπό του Διοικητικού Συμβουλίου του Ταμείου Ασφαλίσεως Εργατών Τύπου Αθηνών, καθ’ ο δια του Καταστατικού του Κλάδου τούτου θέλει ορισθή. 2.Δια του Καταστατικού του Κ.Α.Ε.Τ.Θ. και των Κανονισμών των ειδικών Λογαριασμών Ανεργίας και Προνοίας, εγκρινομένων υπό του Υπουργείου Εργασίας μετά πρότασιν του Δ. Συμβουλίου του Ταμείου Ασφαλίσεως Εργατών Τύπου Αθηνών και δημοσιευομένων δια της Εφημερίδος της Κυβερνήσεως, θέλουσι καθορισθή τα της Διοικήσεως και Διαχειρίσεως των τριών τούτων λογαριασμών, ο κύκλος των ησφαλισμένων προσώπων, αι υπ’ αυτών χορηγηθησόμεναι παροχαί και επιδόματα, τα εις αυτά δικαιούμενα πρόσωπα και οι προϋποθέσεις της απονομής των, ως και πάσα λεπτομέρεια, αναγκαία δια την εκπλήρωσιν των σκοπών του Κλάδου. Σελ. 882(α) Τεύχος Ε111-Σελ. 136 Άρθρ.6.-Η παρ. 2 του άρθρ. 36 του Ν.Δ. 138 της 23ης Οκτ. 1946 «περί κυρώσεως, τροποποιήσεως και συμπληρώσεως του Ν.Δ. 10 Μαΐου 1946 κλπ.» τροποποιείται ως ακολούθως: 1.Δια τας ημερησίας εφημερίδας Θεσσαλονίκης, το αγγελιόσημον ορίζεται εις 10% κατανεμόμενον ως εξής: α)Πεντήκοντα πέντε τοις εκατόν υπέρ του Ταμείου Προνοίας και Προστασίας Συνταξιούχων δημοσιογράφων ημερησίων εφημερίδων Θεσσαλονίκης. β)Δέκα πέντε τοις εκατόν υπέρ της Ενώσεως Συντακτών Ημερησίων Εφημερίδων Θεσσαλονίκης. γ)Τριάκοντα τοις εκατόν υπέρ της Ενώσεως Υπαλληλικού Προσωπικού Ημερησίων Εφημερίδων Θεσσαλονίκης. 2.Τα μέχρι τούδε εισπραχθέντα ποσά εκ του αγγελιοσήμου και κατατεθειμένα παρά τη Τραπέζη της Ελλάδος και τη Εθνική Τραπέζη της Ελλάδος εις πίστωσιν του Ταμείου Συντάξεως Υπαλληλικού και Συντακτικού Προσωπικού Εφημερίδων Θεσσαλονίκης-Κλάδος Προνοίας-αποδίδονται εις το Ταμείον Προνοίας και Προστασίας Συνταξιούχων Δημοσιογράφων Ημερησίων Εφημερίδων Θεσσαλονίκης κατόπιν αιτήσεως του Διοικητικού Συμβουλίου αυτού άνευ ετέρας διατυπώσεως. 3.Τα μέχρι τούδε εισπραχθέντα και παρακρατούμενα υπό των υποχρέων ποσά εκ του αγγελιοσήμου αποδίδονται εις το Ταμείον Προνοίας και Προστασίας Συνταξιούχων Δημοσιογράφων Ημερησίων Εφημερίδων Θεσσαλονίκης μετά του νομίμου τόκου εντός αναποτρέπτου τριμήνου προθεσμίας από της δημοσιεύσεως του παρόντος. 4.Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 484 39.Ι.ε.1 Κλάδος Ασφαλίσεως Τεχνικών Τύπου Θεσσαλονίκης (Κ.Α.Τ.Τ.Θ.) 